Organizacija se je zavzemala za nacionalni šolski sistem, avtonomnejšo upravljanje s financami in obrambo ozemelj, kjer so živeli Albanci, pred srbskimi, črnogorskimi in grškimi apetiti. Z vojaškim posredovanjem je Črni gori preprečila priključitev ozemelj, ki ji jih je dodelil kongres, dosegla pa je tudi zmanjšanje ozemlja, dodeljenega Grčiji. Po zmagi v prvi balkanski vojni (1912–1913) so te države vseeno priključile sporna ozemlja. Prizrenski ligi kljub temu pripisujejo zasluge za prebuditev nacionalne zavesti Albancev in prikaz te zavesti Zahodu.